**Undervisningsplan for eurytmi**

|  |
| --- |
| **Formålet med undervisningen** |

Formålet med undervisningen i eurytmi er at fremme de kreative, skabende kræfter i eleverne. Eurytmi kan gennem kroppens bevægelser gøre musikken og sproget synligt. Eurytmiundervisningen styrker således elevernes kreativitet og lydhørhed – over for musikken, sproget og hinanden.

Eurytmien er grundlæggende en kunstform, der bygger på æstetiske virksomheds- og læreprocesser, hvor sjælelige stemninger og rørelser bringes til visuelle kropsligt-bevægelsesmæssige udtryk.

Eurytmien sigter på oplevelse og erkendelse af erfaringsformerne; følelse, vilje og tanke, og den søger i sin konkrete udførelse mod en harmonisering af disse grundkræfter i mennesket. Eurytmi er således en bevægelseskunst, som inddrager og bevæger hele mennesket. Den integrerer den fysiske kropslige bevægelse med indre sjælelige stemninger og sigter hermed også på at virke harmoniserende på forholdet mellem menneskets sjælelige og kropslige aspekter.

|  |  |  |
| --- | --- | --- |
| **Fagets kompetenceområder og slutmål** | | |
| **Kropsligt, rumligt og socialt (KRS)** | At eleven har opnået god bevidsthed om færdigheder inden for de kropslige, rumlige og sociale aspekter af eurytmi således, at eleven kan:   * Beherske den frontale rumlige udførelse af forskellige formprincipper som fx cirkel, ellipse, pentagram, pentagon, trekanter samt andre sammensatte koreografier i forhold til tekster, digte, eventyr m.m. * Beherske forskellige koncentrations- og koordinationsøvelser samt behændighedsøvelser for hænder, fingre, fødder, ben. * Have opnået vågenhed og koncentration i de sociale øvelser gennem rumlig bevægelse, så eleven som en del af gruppen er i et flow. |
| **Lydeurytmi (LE):** | At eleven har opnået god bevidsthed om og færdigheder i lydeurytmiens grundelementer, hvilket indebærer, at eleven kan:   * Have et relativt bevidst forhold til det talte sprogs elementer, fx vokaler og konsonanter og deres omsætning til og udtryk i bevægelse. * Udføre og skelne mellem forskellige metre: anapæst, daktyl, amfibrachus. * Kende det digteriske sprogs stemninger af sorg, glæde, fortvivlelse, latter, ærefrygt m.v. og disses udtryk i bevægelse. |
| **Toneeurytmi (TE):** | At eleven har opnået god bevidsthed om og færdigheder i toneurytmiens grundelementer, hvilket indebærer, at eleven kan:   * Kende takt, rytme, melodi og harmoni. * Lytte til flowet i musikken og sprog og tilpasse bevægelserne til dette * Kende bevægelser til intervallerne. |
| **Fagets udvikling** | | | |

I eurytmiundervisningen arbejder man kunstnerisk-bevægelsesmæssigt med at udtrykke åndelige og sjælelige lovmæssigheder, som de findes i musik og digtning. Disse kommer til udtryk i henholdsvis tone- og lyd-eurytmien. Via det kontinuerlige arbejde med elevens kendskab og erfaring med eurytmiens grundelementer, søges en udvikling af elevens skabende evner til at udtrykke sig gennem bevægelse. Ligeledes danner eurytmiske sociale øvelser grundlaget for at udvikle den nødvendige evne til i samarbejdende fællesskaber at skabe kunstneriske udtryk. Sociale øvelser og bevægelser i større koreografiske fællesformer sigter desuden på at styrke egenoplevelse, ledelsesevne og fornemmelse for rummets dimensioner.

Generelt for undervisningen i 1. til 4. klasse er, at den bygger på fællesskabet i elevgruppen, og eleverne lærer fagets grundelementer ved at efterligne. Eurytmiundervisningen i 5. til 8.klasse bliver gradvis forandret fra et legende fag til et bevægelsesfag, hvor eleverne gennem øvelser udvikler specielle færdigheder. Der kræves mere præcision og stilfuldhed af eleverne og en stærkere grad af socialt samspil i gruppen. I 9. klasse er det vigtigt, at eleverne udvikler klare begreber om det, der sker i eurytmifaget, samtidigt med at der lægges vægt på det kunstneriske element i langt højere grad end tidligere.

Undervisningslektionen foregår i et kontinuerligt flow med skiften mellem forskellige stemninger, hastigheder i bevægelserne til både vers/digte og musik. Digtene kan omhandle årstiden, højtider eller afspejle forskellige stemninger. Folkedans til enkle melodier eller folkemusik.

Der undervises i eurytmi 1-2 fagtimer pr. Uge afhængig af klassetrin.

|  |  |  |
| --- | --- | --- |
| **Indhold og fokus**  **Klassetrin** | **Kompetence-områder** | **Delmål** |
| **1. Klasse:** Igennem eventyr, rim og remser billedliggøres sproget og barnet efterligner lydbevægelserne og bevæger sig i lige og krumme linjer. Der øves at stå på en fælles cirkel i rummet. Små melodier i pentatone skalaer akkompagnerer eventyret og understøtter eventyrets billeder. Kvintstemningen opleves. Forskellige rytmer opleves igennem gang, løb, hop, stamp og klap og finmotorikken øves gennem forskellige fingerøvelser. Gennem leg opleves sikkerhed i kropsgeografi, samt evnen til at skelne mellem oppe/nede, Højre/venstre, foran/bagved øves.  Her trænes indenfor kompetencerne: KRS, LE og TE.  **2. klasse:** Man fortsætter stoffet fra 1.klasse, men det er nu muligt at lade en cirkel blive til to i rummet. Modsatte par og spejlformer øves gennem vers og musik. Tonehøjdens bevægelser og musikkens motiver opleves. Den første stavøvelse introduceres ( "Den syv-delte" ). Vers om dyr udarbejdes. Fortsættelse af motorik- og koncentrationsøvelser fortsættes.  Her trænes kompetencerne: KRS og LE  **3.klasse:** De specifikke bevægelser for tonerne i C-dur skalaen anlægges og tertsstemningen opleves pegende frem på dur og mol i 4.klasse. De fire elementers kvaliteter undersøges gennem bevægelse og øvning af alfabetetes eurytmiske bevægelser intensiveres. Den næste stavøvelse introduceres ( "Vandfaldet" ) og eleverne begynder at bevæge sig i geometriske former i rummet, såsom trekanter og firkanter, i forskellige rytmer. Arbejdet med koncentrations- og motorikøvelser fortsættes.  Her trænes kompetencerne KRS, LE, TE. | **Kropsligt, rumligt og socialt (KRS)**  **Lydeurytmi (LE)**  **Toneeurytmi (TE)** | *Undervisningen giver mulighed for at:*   * få gode vaner omkring forberedelserne til undervisningen i eurytmi; tage eurytmisko på, komme ind i eurytmisalen, stå i cirkel og være klar til at deltage i en gruppes bevægelsesaktiviteter. * kunne føle sig som en del af en helhed * kunne fornemme sig i rummets dimensioner (højre, venstre, oppe, nede, foran, bagved) * kunne opleve sit eget og andres rum og derigennem være i stand til at træde ind i det fælles rum. * lære at observere og efterligne lærerens bevægelser * Lære at bevæge sig i harmoni indenfor gruppen * Lære spiral former * Lære komplicerede koordinationsøvelser   *Undervisningen giver mulighed for at:*   * kunne bevæge sig i en fælles strøm til digte eller musik * styrke evnen til at opleve og derigennem danne indre billeder som kan udtrykkes gennem bevægelse * Kunne opleve og leve sig ind i forskellige stemninger   *Undervisningen giver mulighed for at:*   * kende takt og rytme * Lytte til flowet i musikken og sprog og tilpasse bevægelserne til dette * Opleve forskellige stemninger i musik og digte |
| **4.klasse:** Grammatikalske elementer i sproget bliver nu oplevet som rumlige former, herunder øvelsen" jeg og du ", og arbejdet med spejlformer fortsættes. Eksakthed og præcision kræves i de allerede anlagte stavøvelser og nye koncentrationsøvelser udvikles. Alliteration opleves gennem rytme og bevægelse og evolutionsrækken anlægges.  Genkendelse af "spørgsmål og svar" i sprog og musik øves og takt og tonehøjde læres gennem at høre, bevæge og udforske.  **5.klasse:** Former øves nu med frontal orientering, herunder "femstjerne" og "ottetal", nye rum-orienteringsøvelser anlægges og mere komplekse former læres. Karakteren af de forskellige kulturperioder udtrykkes gennem musik og bevægelse og forskellige rytmer øves, med særlig vægt på hexameter. Øvelsen" Evoe" udarbejdes og særlige pædagogiske øvelser til alderstrinnet som "Planetdansen" og "Wir wollen suchen" anlægges. I det musikalske arbejdes nu med tostemmige melodier. Grundøvelsen "Tredelt gang" anlægges.  **6.klasse:** Evolutionsrækkens lydkvaliteter gennemgås og der øves overgang fra den ene lyd til den anden. Der er intensiv øvning af alle lærte stavøvelser, samt introduktion til den næste (”Tolvdelte") og der øves på stavkast. Der arbejdes med rumformen "Trekantsforskydning" og svære koncentrationsøvelser, hvori klap og tramp indgår, øves.  Intervallerne opleves og interval-gebærderne øves, med vægt på oktaven.  Her trænes kompetencerne KRS, LE, TE. | **Kropsligt, rumligt og socialt (KRS)**  **Lydeurytmi (LE)**  **Toneeurytmi (TE)** | *Undervisningen giver mulighed for at:*   * kunne føle sig som en del af en helhed * kunne fornemme sig i rummets dimensioner (højre, venstre, oppe, nede, foran, bagved) * kunne opleve sit eget og andres rum og derigennem være i stand til at træde ind i det fælles rum. * lære at observere og efterligne lærerens bevægelser * Lære at bevæge sig i harmoni indenfor gruppen * Lære spiral former * Lære komplicerede koordinationsøvelser   *Undervisningen giver mulighed for at:*   * kunne bevæge sig i en fælles strøm til digte eller musik * styrke evnen til at opleve og derigennem danne indre billeder som kan udtrykkes gennem bevægelse * Kunne opleve og leve sig ind i forskellige stemninger   *Undervisningen giver mulighed for at:*   * kende takt og rytme * Lytte til flowet i musikken og sprog og tilpasse bevægelserne til dette * Opleve forskellige stemninger i musik og digte |
| **7.klasse:** Store gruppeformer udarbejdes til øvning af motiv og ”svung”, takt og rytme i musikken bevidstgøres, intervalbevægelser øves og intervalformer anlægges. Kendskabet til elementer i sprog og musik udvides med dramatiske gebærder og "Det harmoniske ottetal" anlægges. Hurtighed, præcision og koncentration styrkes gennem boldøvelser og den pædagogiske øvelse" Schau in dich, schau um dich" anlægges.  **8.klasse:** Sjælestemningerne gennemgås og udtrykkes gennem bevægelser med armene. Der arbejdes med rumformen " Firkantsforskydning" til musik og stavøvelsen " Spiralen" anlægges.  " Den humoristiske optakt" øves som begyndelse til udarbejdelse af humoristiske digte i grupper. I toneeurytmien lægges vægt på oplevelsen af moll-stemningen igennem arbejdet med en "Sørgemarsch". Arbejdet med koncentrations- og motorikøvelser fortsættes. Arbejdet med koncentrations- og motorikøvelser fortsættes.  **9.klasse:** Året påbegyndes med et intensivt arbejde med rumøvelser. I lydeurytmien genopdages eurytmiens grundelementer og "Rimformer" gennemgås. Der lægges vægt på at arbejde med polaritet (kraftfuld/sart) i bevægelserne. Eleverne udarbejder flerstemmig musik, akkorden introduceres og bevægelserne for dur/mol-dissonans øves.  Her trænes kompetencerne KRS, LE, TE. | **Kropsligt, rumligt og socialt (KRS)**  **Lydeurytmi (LE)**  **Toneeurytmi (TE)** | Teoretiske og bevægelsesmæssige videns- og færdighedsmål  *Undervisningen giver mulighed for at:*   * Gøre kroppen til et mere fleksibelt og lydhørt instrument for sjælens intentioner, gennem harmonisering af elevens sjælelige-spirituelle natur * Opnå større kropsbevidsthed og selverkendelse * Beherske det eurytmiske alfabet * Kunne udtrykke sjælestemninger i sproget gennem bevægelse * Kunne opleve tanke, følelse og vilje som forskellige kvaliteter * beherske den frontale rumlige udførelse af forskellige formprincipper som fx cirkel, ellipse, pentagram, pentagon, trekanter samt andre sammensatte koreografier i forhold til tekster, digte, eventyr m.m. * beherske forskellige koncentrations- og koordinationsøvelser samt behændighedsøvelser for hænder, fingre, fødder, ben. * have opnået vågenhed og koncentration i de sociale øvelser gennem rumlig bevægelse.   *Undervisningen giver eleven mulighed for at kunne:*   * Beherske grundrytmer (jambe, trokæ, daktyl, anapæst, amfibrachu) * Kende bevægelserne for vokaler og konsonanter * have et relativt bevidst forhold til det talte sprogs elementer, fx vokaler og konsonanter og deres omsætning til og udtryk i bevægelse. * Kende de forskellige formprincipper for grammatikken * kende det digteriske sprogs stemninger og tilhørende gebærder af sorg, glæde, fortvivlelse, latter, ærefrygt m.v. og disses udtryk i bevægelse.   *Undervisningen giver eleven mulighed for at kunne:*   * Kende og udvikle færdigheder og følelser for takt, rytme, melodi og harmoni * Kende bevægelserne for intervallerne * Kende større rummelige former samt forskellige koordinations- og koncentrationsøvelser * Kende rytmeøvelser |